Na osnovu člana 232. st. 4. Zakona o privrednim društvima (Službene novine Federacije BiH, br. 75/21), člana 85. Statuta Komar tvornica gipsa z.d.d. iz Donjeg Vakufa, i zahtjeva grupe dioničara za neposredno sazivanje skupštine, vršilac dužnosti generalnog direktora društva dana 22.11.2023. godine objavljuje, sljedeće:

**OBAVJEŠTENJE**

o sazivanju XXXI redovne skupštine društva

1. Saziva se XXXI redovna skupština zatvorenog dioničkog društva Komar tvornica gipsa iz Donjeg Vakufa na 15.12.2023. godine (petak), koja će se održati u prostorijama Doma kulture (mala sala), ul. 770. Sbbr. bb, sa početkom rada u 13:00 sati.
2. Grupa dioničara je u svom zahtjevu imenovala Odbor za glasanje, u čijem je sastavu: Ganibegović Esma, Vrco Alma, Verem Adnan.

Zapisnik skupštine vodit će Basara Sanela.

**DNEVNI RED**

Za skupštinu je predložen sljedeći dnevni red:

1. Izbor radnih tijela skupštine:

a) Predsjednika skupštine

b) Dva ovjerivača zapisnika

1. Izvještaj o poslovanju Društva za period 01.01. – 31.12.2022. godine sa bilansom stanja i bilansom uspjeha;
2. Izvještaj odbora za reviziju za period 01.01. – 31.12.2022. godine;
3. Izvještaj o obavljenoj reviziji finansijskih izvještaja Društva revizorske kuće “Refin” Vareš za period 01.01.-31.12.2022.godine;
4. Izvještaj o radu Nadzornog odbora;
5. Donošenje odluke o pokriću gubitka ostvarenog u 2022. godini;
6. Donošenje odluke o razrješenju članova nadzornog odbora zbog neobavljanja dužnosti nadzornog odbora kao organa društva;
7. Donošenje odluke o izboru i imenovanju članova nadzornog odbora.

Pravo učešća i odlučivanja na skupštini društva ima dioničar koji se nalazio na listi dioničara kod Registra vrijednosnih papira Federacije BiH 30 dana prije datuma održavanja skupštine ili posljednjeg radnog dana koji prethodi tom roku ako on pada u neradni dan.

Pravo učešća u radu i odlučivanju skupštine društva dioničar može ostvariti lično ili putem punomoćnika, koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara-vlastodavca.

Svi dioničari odnosno punomoćnici dioničara dužni su dostaviti prijavu za učešće u radu i odlučivanju skupštine dioničara društva, najkasnije 3 (tri) dana prije njenog održavanja.

Ovjerena prijava za učešće na skupštini društva i obrazac punomoći mogu se dobiti u sjedištu društva.

Prijava se podnosi neposredno ili preporučenom poštom na adresu sjedišta društva.

Kandidata za člana nadzornog odbora može predložiti dioničar ili grupa dioničara sa najmanje 5% dionica sa pravom glasa. Prijedlog za člana nadzornog odbora podnosi se pisano društvu najkasnije osam dana od dana objavljivanja obavještenja o sazivanju skupštine u čiji je dnevni red uključeno i pitanje izbora članova nadzornog odbora.

Kandidati za članove nadzornog odbora moraju prije glasanja dostaviti društvu pisanu izjavu o prihvatanju kandidature.

Dioničar ili grupa dioničara sa najmanje 5% ukupnog broja dionica sa pravom glasa ima pravo pisano

predložiti pitanja i prijedloge odluka za uvrštavanje na dnevni red naredne skupštine društva, u svako doba prije objavljivanja obavještenja o održavanju skupštine, kao i na izmjenu dnevnog reda i prijedloga odluka skupštine koja je sazvana, najkasnije osam dana od dana objavljivanja obavještenja iz člana 230. stav (1) ovog zakona. Društvo je dužno je o prijedlozima dioničara iz stava (1) ovog člana objaviti obavještenje na isti način kao i obavještenje o sazivanju skupštine.

Glasanje na skupštini vrši se putem glasačkih listića koji sadrže ime i broj glasova kojim raspolaže. Glasanje se vrši zaokruživanjem na glasačkom listiću "za" ili "protiv" prijedloga odluke ili imena kandidata pri izboru organa dioničkog društva. Rezultate glasanja utvrđuje odbor za glasanje.

Lista dioničara društva i svi materijali koji se nalaze na dnevnom redu sa prijedlozima odluka, dostupni su dioničarima društva u upravi Komar tvornica gipsa z.d.d. Donji Vakuf, ul. 770. Sbbr. br. 28., svaki radni dan od 07:00 do 15:00 sati, od dana objavljivanja ovog obavještenja.

Sve dodatne informacije mogu se dobiti na telefon 030/205-480.

 v.d. generalnog direktora

 mag. iur. Omeragić Harun